钦定古今图书集成/明伦汇编/闺媛典/第160卷 > 傅应东妻吴氏
## 钦定古今图书集成/明伦汇编/闺媛典/第160卷 > 傅应东妻吴氏

按《瑞州府志》：“吴氏，文端公女，名怿贞。随母黄夫人于
宦邸，纳傅应东聘。年十六，东入京赘焉。未期而应东
没，氏痛哭触棺，死而复苏，朝夕哀恸不已。数请扶柩
南还，母不可，氏曰：‘儿所不死者，以姑在，诸兄阴令买
舟。夜半潜出应东柩。氏忽梦觉追往，扶柩同行。时文
端方入直，报知出朝，再四慰谕，不听，因令兄一恂伴’”
归，及抵瑞城，过家门不入，事姑孝义备至，抚嗣子茹
荼三十年，直指疏请旌表。